Sindi, Estonia

Sindi ialah sebuah pekan di Paroki Tori, di Daerah Pärnu, Estonia, dengan populasi seramai 3906 orang pada tahun 2017. Ia terletak 14 kilometer dari ibu kota daerah Pärnu, di pantai kiri Sungai Pärnu.

 Sejarah 
Kawasan yang kini dikenali sebagai Sindi merupakan tapak penempatan Mesolitik Pulli, yang berasal dari sekitar 8500 SM – petempatan tertua yang diketahui di Estonia. Ia ditemui oleh ahli geologi pada tahun 1965. Petempatan tersebut mungkin wujud untuk tempoh yang singkat, kerana kawasan tersebut kemudiannya diliputi air. Sebagai kawasan berpaya, kawasan tersebut kekal tidak berpenghuni sehingga abad ke-16.

Nama bandar ini berasal daripada Clauss Zindt, seorang datuk bandar Pärnu pada tahun 1565, yang mengasaskan sebuah rumah agam (Zintenhof) di mana bandar tersebut kini berada. Petempatan tersebut dibentuk pada tahun 1833 di sekitar sebuah kilang tekstil milik rumah agam tersebut. Ia rasminya menjadi sebuah daerah pada tahun 1921 dan sebuah bandar pada tahun 1938.

Penubuhan stesen kereta api pada tahun 1928 adalah penting untuk pembangunan bandar tersebut. Landasan kereta api tersebut beroperasi sehingga tahun 1970.

 Geografi 
Sindi terletak di tebing kiri Sungai Pärnu, di antara sungai dan tanah lembap Lanksaare.

 Orang yang terkenal 

 Uno Palu (1933-2024), dekatlet
 Allar Raja (lahir 1983), pendayung
 Julius Seljamaa (1883–1936), ahli politik dan diplomat
 The Tuberkuloited, kugiran rok yang berasal dari Sindi

 Galeri 

 Rujukan 

Kategori:Bandar dan pekan di Estonia
Kategori:Koordinat pada Wikidata
Kategori:Laman yang menggunakan gajet WikiMiniAtlas